Public procurement notice: Contract Award Notice
Published: 2021-05-17
Buyer: Københavns Kommune, Teknik- og Miljøforvaltningen, Afdeling for Mobilitet, Klimatilpasning og Byvedligehold
Country: DK
Contract type: Works
Procedure: Restricted procedure
CPV classification: 45000000: Construction work | 45100000: Site preparation work | 45200000: Building and civil engineering work | 45230000 | 45233000: Construction work for highways and roads
Estimated value: 100038436 DKK
Award criteria: The most economic tender

Technical requirements: Teknik- og Miljøforvaltningen (TMF) udbyder helhedsgenopretning i totalentreprise i 3 delaftaler med en indledende samarbejdsfase.
Helhedsgenopretning indebærer, at en strækning genoprettes 1:1 fra facade til facade. Det betyder som udgangspunkt, at kørebaner, stoppesteder, vejbrønde, stikledninger, fortov, cykelsti, parkeringsarealer, belysningskabler og signalanlæg på strækningen genoprettes til nutidig standard. Hvor der i dag er begrænset fremkommelighed for borgere med mobilitetshandicap, vil genopretningen sikre hensigtsmæssige forhold. Som en del af genopretningen af kørebanerne udlægges der støjreducerende asfalt på strækninger, hvor der kører flere end 2 000 biler i døgnet, og hastigheden er højere end 40 km/t.
Jagtvej er en vigtig trafikåre i København der løber gennem Nørrebro og Østerbro fra Ågade ved kommunegrænsen til Frederiksberg i sydvest og til Østerbrogade ved Strandboulevarden i nordøst.
Totalentreprisen omfatter helhedsgenopretning af delstrækningen mellem Nørrebros Runddel ved Nørrebrogade og Vibenshus Runddel ved Nørre Allé/Lyngbyvej. Strækningen er ca. 1 600 m lang og har et tværprofil på henholdsvis ca. 26 m mellem Nørrebros Runddel og Tagensvej og ca. 34 meter fra Tagensvej til Vibenshus Runddel.
Årsdøgnstrafikken er i størrelsesorden 18 000-20 000 køretøjer og ca. halvt så mange cyklister. Mellem Nørrebros Runddel og Tagensvej er Jagtvej udformet med fortov, cykelstier, 4 vognbaner og parkering mellem træer og karakterers ved et rigt butiksliv, mens strækningen fra Tagensvej til Vibenshus Runddel har mere præg af transportkorridor med en ca. 6 m bred grøn midterhelle og bygninger med lukkede facader.
Som noget særligt for helhedsgenopretningen af Jagtvej er det besluttet at ændre på udformningen af parkeringsarealerne på strækningen mellem Nørrebro Runddel og Tagensvej, så parkeringen fremover kommer til at være i niveau med kørebanen.
Vermlandsgade og Kløvermarksvej er samlet i den samme totalentreprise, da de er fysisk og trafikalt sammenhængende. Vermlandsgade leder trafikken fra indre By via Christmas Møllers Plads og Uplandsgade til Prøvestenen og Amager Strandvej samt Amagers brokvarterer omkring Prags Boulevard og Holmbladsgade, mens Kløvermarksvej via Vermlandsgade giver forbindelse til Refshaleøen via Forlandet.
Totalentreprisen omfatter helhedsgenopretning af Vermlandsgade mellem Christmas Møllers Plads og rundkørslen ved Prags Boulevard og helhedsgenopretning af hele Kløvermarksvej.
Strækningen af Vermlandsgade er ca. 940 m lang og med et tværprofil på ca. 36 m frem til krydset ved Uplandsgade, hvorefter profilet kun er ca. 20 m bredt. Årsdøgntrafikken mellem Christmas Møllers Plads og Uplandsgade er i størrelsesorden 18 000-20 000 køretøjer og efter Uplandsgade på ca. 8 000 køretøjer og ca. halvt så mange cyklister. Den brede del af Vermlandsgade er udformet med fortov, cykelsti og 4 vognbaner adskilt af en ca. 8 m bred grøn midterrabat, mens der på den smalle del kun er 2 vognbaner og ingen midterrabat. Vermlandsgade omkranses i sydsiden af beboelsesejendomme mellem Christmas Møllers Plads og Uplandsgade, mens der ingen facader er på den nordlige side. Mellem Uplandsgade og Rundkørslen ved Prags Boulevard er der forskellige erhvervsejendomme.
Kløvermarksvej er ca. 1 475 m lang og med et tværprofil på 16-19 m. Årsdøgnstrafikken er i størrelsesorden 8 000-10 000 køretøjer og under 1 000 cyklister. På den smalle del af strækningen nærmest Vermlandsgade, er der kun fortov i den ene vejside, mens der på resten af strækningen er fortov i begge sider, cykelstier, 2 vognbaner med bump, parkering, støtteheller og sideheller med træer. Med undtagelse af enkelte erhvervsejendomme ved Herjedalsgade er der ingen ejendomme med facader i skel, men en del overkørsler til haveforeninger og til Kløvermarkens Forenede Boldklubber.
Særligt for helhedsgenopretningen af Kløvermarksvej er, at kantsten mellem Fortov og cykelsti på en delstrækning skal udskiftes fra beton til granit.
Kastrupvej hører til det overordnede vejnet på den østlige side af Amager og løber parallelt med Amagerbrogade mellem Øresundsvej i nord og til Hedegårdsvej ved kommunegrænsen til Tårnby og videre til Kastrup i syd.
Totalentreprisen omfatter helhedsgenopretning strækningen i Københavns Kommune der er ca. 2 060 m lang og med et tværprofil på 18-20 m.
Årsdøgnstrafikken er i størrelsesorden 4 000-6 000 køretøjer og mindre end halvt så mange cyklister. Kastrupvej er udformet med fortov, cykelstier, 2 vognbaner og kantstensparkering og karakteriseres ved dels at være omkranset at karreejendomme med facade i skel og dels parceller. Der er kun begrænset butiksliv.
Klage over ikke at være blevet tildelt kontrakten skal være indgivet til Klagenævnet for Udbud inden 45 kalenderdage regnet fra dagen efter TMF har offentliggjort en bekendtgørelse i Den Europæiske Unions Tidende om, at TMF har indgået kontrakt, jf. § 7, stk. 2, nr. 1, i lovbekendtgørelse nr. 593 om Klagenævnet for Udbud af 2. juni 2016.


Winner: Munck Havne & Anlæg A/S
Award value: 100038436
Number of bids: 4